text: অক্সিজেন ২০২০ সালে মুক্তিপ্রাপ্ত বিয়োগান্তক স্বল্পদৈর্ঘ্য চলচ্চিত্র। কোভিড-১৯ মহামারী এবং গভীরভাবে ত্রুটিযুক্ত স্বাস্থ্যসেবা ব্যবস্থার পটভূমিতে চলচ্চিত্রটির চিত্রনাট্য তৈরী ও পরিচালনা করেছেন, রায়হান রাফি। মাহিয়া মাহী এই চলচ্চিত্রের কেন্দ্রীয় চরিত্রে অভিনয় করেছেন, যা স্বল্পদৈর্ঘ্য চলচ্চিত্রে তার প্রথম কাজ। চলচ্চিত্রটি ঢাকার উত্তরা, যাত্রাবাড়ী ও আগারগাঁও-এ ধারণ করা হয়। চলচ্চিত্রটি ২০২০ সালের ইদুল আযহার সময় সরাসরি ইউটিউবে উম্মুক্ত করা হয়। চলচ্চিত্রে মাহী'র অভিনয় দর্শক কর্তৃক প্রসংশিত হয়।
  
  গল্পসূত্র 
  অক্সিজেন চলচ্চিত্রের গল্পের ভিত্তি তৈরী হয়েছে একজন যুবতী(মাহিয়া মাহী) ও তার ষাটোর্ধ বাবাকে নিয়ে। মায়া(মাহী) ও বাবার মধ্যবিত্ত পরিবার। বাবা অসুস্থ। মায়া তার বাবার যত্নআত্তি করেন, একই সাথে বাবার হেয়ালী আচরণের জন্য সবসময় বিরক্ত থাকেন। এক সকালে ঔষধ খাওয়ার সময় বাবা অজ্ঞান হয়ে যান। অজ্ঞান বাবাকে নিয়ে হাসপাতালে ভর্তি করতে অ্যাম্বুলেন্স সংকটে পরেন মায়া। করোনাকালীন সময়ে নিজের বাবাকে হাসপাতালে ভর্তি করার জন্য শহরের বিভিন্ন হাসপাতালে অসহায়ের মত অ্যাম্বুলেন্সে নিয়ে ঘুরেন মায়া। এর মাঝে প্রতারক তার টাকা মেরে দেয়, অ্যাম্বুলেন্সের চাঁকা নষ্ট হয়। অবশেষে অক্সিজেনের অভাবে অ্যাম্বুলেন্সের বিছানায় বাবা মারা যান।
  
  কুশীলব
  
  অভিনয় শিল্পী
  
  কলাকুশলী
  
  নির্মাণ 
  ৩৩ মিনিট দৈর্ঘ্যের অক্সিজেন  চলচ্চিত্রটি মাত্র দুইদিন সময় নিয়ে ঢাকার উত্তরা, যাত্রাবাড়ী ও আগারগাঁও-এ ধারণ করা হয়। বেশীরভাগ দৃশ্য একটি ভাড়া করা অ্যাম্বুলেন্সে ধারণকৃত। চলচ্চিত্রটির সমাপনী দৃশ্যের বর্ণনা অনুযায়ী রাজু রাজ অক্সিজেনের সকল চিত্র ধারণ করেছেন, সিমিত রায় অন্তর সম্পাদনা করেছেন এবং জাহিদ নিরব নেপথ্য সঙ্গীত ও একটি গানের সঙ্গীতায়জন করেছেন।
  
  প্রচারণা ও মুক্তি 
  ২০২০-এর ১৭ জুলাই মাহিয়া মাহী তার সামাজিক যোগাযোগ মাধ্যমে অক্সিজেনের পোস্টার প্রকাশ করলে চলচ্চিত্রটির প্রচারণা শুরু হয়। ১৯ জুলাই ট্রেইলার প্রকাশিত হয়। একই সাথে ইদুল আযহায় মুক্তির ঘোষণা দেয়া হয়। ২ আগস্ট চলচ্চিত্র প্রেক্ষাগৃহ, মিলনায়তন, চলচ্চিত্র উৎসবে মুক্তি না দিয়ে সরাসরি ক্লাব এলেভেন এন্টারটেইনমেন্ট-এর ইউটিউব চ্যানেলে উম্মুক্ত করা হয়।
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:স্বল্পদৈর্ঘ্য চলচ্চিত্র
  বিষয়শ্রেণী:বাংলাদেশের ওয়েব চলচ্চিত্র
  বিষয়শ্রেণী:রায়হান রাফি পরিচালিত চলচ্চিত্র
title: অক্সিজেন (চলচ্চিত্র)